《少伊察院再用年字韵宠示二篇辄复酬和一章陈德一章叙情 其一》
宋代·周行己

恂恂许御史，清誉自初年。门绝苞苴使，家惟薪菜钱。

文章名盖世，忠义力回天。不为儿孙计，何须僻处田。

作者简介：温州永嘉人，字恭叔，号浮沚。哲宗元祐六年进士。师事程颐。徽宗崇宁中，官至太学博士。后为齐州教授，发明中庸之旨，邑人始知有伊洛之学。大观三年，罢归，筑浮沚书院以讲学。宣和中，除秘书省正字。有《浮沚集》。